Title: ระเบียบเทศบาลเมืองคูคต ว่าด้วยข้อมูลข่าวสารของราชการ พ.ศ. 2545

ระเบียบเทศบาลเมืองคูคต

ระเบียบเทศบาลเมืองคูคต
ว่าด้วยข้อมูลข่าวสารของราชการ
พ.ศ.
๒๕๔๔[๑]

เพื่อให้การบริหาร การจัดระบบ การขด การอนุญาต
และการบริหารข้อมูลข่าวสารของราชการ ที่อยู่ในความรับผิดชอบของเทศบาลเมืองคูคต
เป็นไปด้วยความเรียบร้อย รวดเร็วและมีประสิทธิภาพ ถูกต้องตามกฎหมายและระเบียบของราชการ
เทศบาลเมืองคูคต จึงออกระเบียบไว้ดังนี้ 

ข้อ ๑  ระเบียบนี้เรียกว่า ระเบียบเทศบาลเมืองคูคต
ว่าด้วยข้อมูลข่าวสารของราชการ พ.ศ. ๒๕๔๕ 

ข้อ ๒  ระเบียบนี้ให้ใช้บังคับตั้งแต่วันประกาศ
เป็นต้นไป 

ข้อ ๓  บรรดาระเบียบ ข้อบังคับและคำสั่งอื่นใดของเทศบาลเมืองคูคต
ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้
ให้ใช้ระเบียบนี้แทน 

ข้อ ๔  ระเบียบนี้ให้ใช้บังคับแก่พนักงานเทศบาล
ลูกจ้างประจำ ลูกจ้างชั่วคราว และผู้ซึ่งมาช่วยปฏิบัติงานของเทศบาลเมืองคูคต 

ข้อ ๕  ในระเบียบนี้ 
ข้อมูลข่าวสาร
หมายความว่า สิ่งที่สื่อความหมายให้รู้เรื่องราวข้อเท็จจริง ข้อมูล หรือสิ่งใด ๆ
ตามกฎหมายว่าด้วยข้อมูลข่าวสารของราชการ ที่อยู่ในความรับผิดชอบของเทศบาลเมืองคูคต

ส่วนราชการ
หมายความว่า กระทรวง ทบวง กรม และให้ความหมายรวมถึงรัฐวิสาหกิจ หน่วยงาน หรือองค์การของรัฐ

เทศบาล หมายความว่า
เทศบาลเมืองคูคต 
เจ้าหน้าที่ประสานงาน
หมายความว่า ผู้ซึ่งได้รับมอบหมายให้ปฏิบัติงานตามระเบียบนี้ 

ข้อ ๖  ให้นายกเทศมนตรีเมืองคูคต
รักษาการให้เป็นไปตามระเบียบนี้
และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ 
ในกรณีที่ไม่สามารถปฏิบัติตามระเบียบนี้ได้
ให้นายกเทศมนตรีเมืองคูคตมีอำนาจวินิจฉัยสั่งการตามที่เห็นสมควร 

หมวด
๑

ข้อ ๗  ให้มี คณะกรรมการบริหารข้อมูลข่าวสารเทศบาลเมืองคูคต
เรียกโดยย่อว่า กบท.
ประกอบด้วยนายกเทศมนตรีเป็นประธาน รองนายกเทศมนตรี เป็นรองประธาน ปลัดเทศบาล
รองปลัดเทศบาล ผู้อำนวยการกอง หัวหน้าสำนัก ปลัดเทศบาล หัวหน้ากอง เป็นกรรมการ
ให้หัวหน้ากองวิชาการและแผนงาน เป็นกรรมการและเลขานุการ
หัวหน้างานนิติการและหัวหน้างานธุรการ
สำนักปลัดเทศบาลเป็นกรรมการและผู้ช่วยเลขานุการ 

ข้อ ๘  ให้ กบท. มีอำนาจและหน้าที่ดังต่อไปนี้ 
(๑) เสนอนโยบายหรือมาตรการเกี่ยวกับการบริหาร
การจัดระบบ การขอ การอนุญาต และการบริการข้อมูลข่าวสารของราชการ 
(๒)
ให้คำแนะนำหรือเสนอความเห็นเกี่ยวกับข้อมูลที่ลงพิมพ์ในราชกิจจานุเบกษา
รวมทั้งการจัดพิมพ์และการเผยแพร่
(๓) ให้คำแนะนำหรือเสนอความเกี่ยวกับหลักเกณฑ์
การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของทางราชการ

(๔)
ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรี
ว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ 
(๕)
ให้คำแนะนำหรือเสนอความเห็นเกี่ยวกับเชื่อมโยงข้อมูลข่าวสารกับส่วนราชการและเอกชน 
(๖)
ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้

(๗) เชิญบุคคลใดๆ
มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร 
(๘) ดำเนินการอื่นใดตามที่นายกเทศมนตรีมอบหมาย 

ข้อ ๙  การประชุม กบท.
ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุม 
ถ้าประธานกรรมการหรือรองประธานกรรมการไม่มาประชุมหรือไม่อยู่ในที่ประชุม
ให้กรรมการที่มาประชุมเลือกกรรมการคนหนึ่งเป็นประธานในที่ประชุม 
การวินิจฉัยชี้ขาดของที่ประชุมให้ถือเสียงข้างมาก
กรรมการคนหนึ่งให้มีเสียงหนึ่งในการลงคะแนน
ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

หมวด
๒

การจัดระบบข้อมูลข่าวสาร

ข้อ ๑๐  ให้หน่วยงานในเทศบาลเมืองคูคต
จัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสสารของราชการ
กฎหมายอื่นที่เกี่ยวข้อง และระเบียบของราชการ 

ข้อ ๑๑  ในการดำเนินการตามข้อ ๑๐
ให้หน่วยงานในเทศบาลเมืองคูคต จัดให้มีเจ้าหน้าที่ เพื่อควบคุมดูแล ตรวจสอบ
ติดตามและประสานงานในการดำเนินงานดังกล่าวให้เป็นไปด้วยความเรียบร้อย 

หมวด
๓

การขอข้อมูลข่าวสารและการอนุญาต

ข้อ ๑๒  ให้ส่วนราชการ ข้าราชการ
พนักงานหรือลูกจ้างของส่วนราชการหรือบุคคลที่ประสงค์จะเข้าตรวจดู ศึกษาค้นคว้า
หรือขอสำเนาข้อมูลข่าวสาร จะต้องยื่นหนังสือ หรือยื่นคำขอเป็นลายลักษณ์อักษร
พร้อมทั้งแสดงเหตุผลและความจำเป็นต่อนายกเทศมนตรีเมืองคูคตหรือผู้มีอำนาอนุญาต 
สำหรับกรณีจำเป็นหรือเร่งด่วน
เจ้าหน้าที่ประสานงานอาจขอด้วยวาจาหรือทางโทรสารก็ได้ โดยแจ้งชื่อ ตำแหน่ง
และที่อยู่ของผู้ขอด้วย 
การขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้

ข้อ ๑๓ 
การขอข้อมูลข่าวสารตามหมายเรียกพยานเอกสารของศาล ให้นำเสนอนายกเทศมนตรี
หรือผู้ที่ได้รับมอบหมายพิจารณาอนุญาต
และให้พนักงานเทศบาลผู้รับผิดชอบตั้งแต่ระดับ ๓ ขึ้นไป เป็นผู้รับรองสำเนาข้อมูลข่าวสาร

ข้อ ๑๔  ข้อมูลข่าวสารใด หากมีกฎหมาย ระเบียบอื่น
หรือมติคณะรัฐมนตรี กำหนดวิธีปฏิบัติเกี่ยวกับข้อมูลข่าวสารนั้น ไว้เป็นพิเศษ
การขอข้อมูลข่าวสารและการอนุญาตจะต้องปฏิบัติตามกฎหมาย ระเบียบ
หรือมติคณะรัฐมนตรีดังกล่าวด้วย 

หมวด
๔

การบริการข้อมูลข่าวสาร

ข้อ ๑๕  ให้หน่วยงานในเทศบาลเมืองคูคต รวบรวม
จัดเตรียม และจัดให้มีข้อมูลข่าวสารที่ดำเนินการเสร็จแล้ว
และอยู่ในความรับผิดชอบเพื่อเผยแพร่ ขาย จำหน่าย จ่ายแจก ตรวจดู และศึกษาค้นคว้า
ตลอดจนจัดหาและจัดทำสำเนา ข้อมูลข่าวสารดังกล่าว ตามกฎหมายว่าด้วยข้อมูลข่าวสารของราชการ

กาบริการข้อมูลข่าวสารนอกจากที่กล่าวในวรรคหนึ่ง
ให้เป็นไปตามคำแนะนำหรือความเห็นของ กบท. 

ข้อ ๑๖ 
ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๕ โดยอนุโลม
เว้นแต่เป็นเรื่องลับตามระเบียบว่าด้วยการรักษาของทางราชการ พ.ศ. ๒๕๔๔
หรือเป็นเรื่องที่ไม่เปิดเผยตามกฎหมายว่าด้วยข้อมูลข่าวสารของราชการ
หรือที่ผู้มีอำนาจอนุญาตตามข้อ ๑๒ เห็นว่าเป็นเรื่องที่ไม่ต้องเปิดเผย

ข้อ ๑๗  ข้อมูลข่าวสารที่มีไว้เพื่อขายหรือจำหน่าย
ให้คิดค่าใช้จ่ายต่างๆ ตามหลักเกณฑ์ที่ กบท. กำหนด 

ข้อ ๑๘  การเรียกค่าธรรมเนียมการเข้าตรวจดู
ขอสำเนา หรือสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่
กบท. กำหนด โดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการ 
รับรองสำเนาข้อมูลข่าวสารตามวรรคหนึ่ง
ให้พนักงานเทศบาลรับผิดชอบข้อมูลข่าวสารนั้น ตั้งแต่ระดับ ๓
หรือเทียบเท่าขึ้นไปเป็นผู้รับรองโดยลงลายมือชื่อพร้อมชื่อตัว
ชื่อสกุลและตำแหน่งตลอดจน วัน เดือน ปี ให้ชัดเจน ทั้งนี้ ให้รับรอง
ตามจำนวนที่ผู้ยื่นคำขอให้รับรอง 

ข้อ ๑๙  รายได้จากการขายหรือจำหน่ายข้อมูลข่าวสาร
ตามข้อ ๑๗ และค่าธรรมเนียมตามข้อ ๑๘ ให้ถือเป็นรายได้ของเทศบาลเมืองคูคต

ข้อ ๒๐ 
การบริการข้อมูลข่าวสารที่เปิดเผยทางวาจาหรือทางโทรสาร
ให้ดำเนินการได้เฉพาะกรณีเร่งด่วน โดยคำนึงถึงความสิ้นเปลือง เช่น
จำนวนข้อมูลข่าวสารระยะเวลา และค่าใช้จ่ายการส่ง ทั้งนี้ ให้ผู้อำนวยการกองหรือเทียบเท่าผู้อำนวยการกองขึ้นไปเป็นผู้พิจารณาอนุญาต

ข้อ ๒๑ 
การบริการข้อมูลข่าวสารให้ดำเนินการให้แล้วเสร็จโดยเร็ว 

หมวด
๕

สถานที่บริการข้อมูลข่าวสาร

ข้อ ๒๒  ให้หน่วยงานในเทศบาลเมืองคูคต
ควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการและจัดสถานที่บริการข้อมูลข่าวสาร
ดังนี้ 
กองวิชาการและแผนงาน
เป็นสถานที่ติดต่อเพื่อขอรับข้อมูลข่าวสารหรือให้คำแนนะนำในการติดต่อกับหน่วยงานของรัฐ
โดยให้มีหน้าที่เพิ่มเติมดังต่อไปนี้ 
(๑)
ให้บริการข้อมูลข่าวสารที่อยู่ระหว่างดำเนินการของหน่วยงานในเทศบาลเมืองคูคต
และข้อมูลข่าวสารที่ดำเนินการเสร็จแล้ว 
(๒)
เป็นศูนย์ประสานงานกับหน่วยงานในเทศบาลเมืองคูคตเพื่อให้บริการข้อมูลข่าวสาร
(๓) จัดทำประกาศเทศบาลเมืองคูคต
กำหนดสถานที่ติดต่อขอรับข้อมูลข่าวสารของเทศบาลเมืองคูคต
เพื่องลงพิมพ์ในราชกิจจานุเบกษา 

ประกาศ
ณ วันที่ ๒๐ ธันวาคม พ.ศ. ๒๕๔๕
สุภารมย์  โลทะกะ
นายกเทศมนตรีเมืองคูคต

ณัฐดนัย/พิมพ์
๒๑ เมษายน ๒๕๕๑

[๑]
ราชกิจจานุเบกษา เล่ม ๑๒๐/ตอนพิเศษ ๑๐๔ ง /หน้า ๑๒๗/๙ กันยายน ๒๕๔๖